ఎర్త్ అవర్

ఎర్త్ అవర్ (ఆంగ్లం: Earth Hour) అనేది ప్రపంచ వ్యాప్తంగా నిర్వహించే వాతావరణ దినోత్సవం. గ్లోబల్ వార్మింగ్ కారణంగా జీవరాశి ఉనికి ప్రశ్నార్థకంగా మారినందున భూమిని కాపాడుకుందాం. పర్యావరణాన్ని రక్షించుకుందాం అంటూ పర్యావరణవేత్తలు ఎర్త్ అవర్ కు శ్రీకారం చుట్టారు.

ఎర్త్ అవర్ అంటే ఓ గంట పాటు విద్యుత్ వినియోగాన్ని ఆపేయడమే. కరెంట్ బల్బులు, టీవీలు, కంప్యూటర్లు.. వగైరా కరెంటుతో నడిచే ఉపకరణాలన్నీకాసేపు స్విచ్ ఆఫ్ చేయాలి. ఇలా విద్యుత్ ఆదా చేస్తే ఆ మేరకు భూ వాతావరణాన్ని పరిరక్షించినట్లే. 2007వ సంవత్సరంలో ఆస్ట్రేలియాలోని సిడ్నీలో దీన్ని మొదలు పెట్టారు. ప్రతి సంవత్సరం సాధారణంగా మార్చి మాసంలోని చివరి శనివారం (ఈ 2016లో మూడవ శనివారం అని గమనించండి) రాత్రిపూట ఒక గంట విద్యుత్ ఉపకరణాలు అన్నింటినీ ఆపివేయటం ద్వారా ప్రపంచవ్యాప్తంగా దీనిని  జరుపుకుంటూ ఇప్పటికి ప్రజలు స్వచ్ఛందంగా ఎర్త్ అవర్ పాటించే విధంగా చైతన్యం తీసుకురాగలిగారు.

2022లో మార్చి 26న రాత్రి 8.30 నుంచి 9.30 వరకు జరుపుకునే ఎర్త్‌ అవర్‌ గురించిన పూర్తి వివరాల కోసం https://www.earthhour.org/ను చూడవచ్చు.

 చరిత్ర 
2004లో, శాస్త్రీయ అన్వేషణలను ఎదుర్కొన్న WWF ఆస్ట్రేలియా వారు "వాతావరణ మార్పుల సమస్యపై ఆస్ట్రేలియన్లలో ఆలోచనలను రేకెత్తించడానికి" ప్రకటనల ఏజెన్సీ లియో బర్నెట్ సిడ్నీతో సమావేశమైంది. పెద్ద ఎత్తున స్విచ్ ఆఫ్ చెయ్యాలనే ఆలోచనను "ది బిగ్ ఫ్లిక్" పేరుతో 2006లో అభివృద్ధి చేసారు. WWF ఆస్ట్రేలియా తమ భావనను ఫెయిర్‌ఫాక్స్ మీడియాకు అందించింది. వారు సిడ్నీ లార్డ్ మేయర్ క్లోవర్ మూర్‌తో కలిసి ఈ ఈవెంట్‌కు మద్దతు ఇవ్వడానికి అంగీకరించారు. 2007 ఎర్త్ అవర్ మార్చి 31న ఆస్ట్రేలియాలోని సిడ్నీలో స్థానిక కాలమానం ప్రకారం రాత్రి 7:30 గంటలకు జరిగింది.

2007 అక్టోబరులో, సిడ్నీ ఎర్త్ అవర్ స్ఫూర్తితో శాన్ ఫ్రాన్సిస్కో కూడా "లైట్స్ అవుట్" కార్యక్రమాన్ని నిర్వహించింది. అక్టోబరులో ఈ ఈవెంట్ విజయవంతమైన తర్వాత నిర్వాహకులు, 2008 మార్చిలో ఎర్త్ అవర్‌ను నిర్వహించాలని నిర్ణయించుకున్నారు.

ఆ తరువాత జరిగిన ఎర్త్ అవర్ల వివరాలు ఇవి:

2022 - Shape Our Future

2021 - Climate Change to Save Earth

2020 - Climate Action and Sustainable Development

1919 - #Connect2Earth

1918 - Biodiversity

2017 - Our Choice for the Plane

2016 - Shine a Light on Climate Action

2015 - Change Climate Change

2014 - Use Your Power to Make Change a Reality

2013 - I Will if You Will

2012 - I Will if You Will

2011 - Go Beyond the Hour

2010 - The power of individual action for a sustainable future

2009 - Vote Earth

2008 - We’ve Turned the Lights Out. Now it’s Your Turn

 ఇవీ చదవండి 

 ప్రపంచ వాతావరణ శాస్త్ర దినోత్సవం
 అంతర్జాతీయ జీవవైవిధ్య దినోత్సవం
 గ్లోబల్ వార్మింగ్
 గ్లోబల్ వార్మింగ్
 గ్లోబల్ వార్మింగు కుట్ర సిద్ధాంతం

 మూలాలు 

వర్గం:పర్యావరణ పరిరక్షణ
వర్గం:పర్యావరణము
వర్గం:పర్యావరణ సమస్యలు
వర్గం:పర్యావరణ శాస్త్రం